section_heading: Prvi svjetski rat
paragraph_text: Na početku Prvog svjetskog rata Dieffenbach postaje zapovjednikom 22. pješačke divizije koja se na Zapadnom bojištu nalazila u sastavu 3. armije kojom je zapovijedao Max von Hausen. Zapovijedajući navedenom divizijom Dieffenbach sudjeluje u opsadi Namura. Ubrzo međutim, u listopadu 1914. Dieffenbach je s 22. pješačkom divizijom premješten na Istočno bojište gdje je u travnju 1915. primio promaknuće u general poručnika.